De amore coniugali/2.13
<div class="text">

 
 	
XIII.
Naenia sexta
nugatoria
mater ludit
 

Quis puer hic? Age, Lisa, tuas absconde papillas;
hic puer en illas surripuisse parat.
Lisa, tege, en tege, Lisa, tuas. Tune improbe, tune
Lucioli mammas surripuisse paras?
5
Luciole, huc propera, propera nunc, candide Luci;
ille malus properat; tu prior ante veni.
Vicisti, atque hanc ore premas, hanc corripe dextra;
i, puer, hinc, alias, i, male, quaere alias.